Prieto reclama en la fira gastronòmica 'Tasta Gandia' la necessitat de la marca turística
06 setembre 2024

## Prieto reclama en la fira gastronòmica 'Tasta Gandia' la necessitat de la marca turística06 setembre 2024Última actualització: 06 setembre 2024

![](../gestion/img/054ee9ef814a2e78fb2c9ad680fe43e8293314e1790c050410ad1e87c1a94d01.jpg)  
  

L'**alcalde de Gandia, José Manuel Prieto** i la **regidora delegada de Turisme, Balbina Sendra**, i altres membres de la corporació municipal van assitir ahir a la inauguració de la **segona edició de la fira gastronòmica 'Tasta Gandia'**, que se celebra **al Moll dels Borja fins a aquest dissabte** 7 de setembre.  
  
L'alcalde ha destacat durant la visita que la gastronomia és _"una part del que som, com acollim i com entenem el turisme_. _Ens hem convertit en un destí de referència, entre altres coses, perquè hem sabut reivindicar la nostra gastronomia i els nostres productes locals"_, i ha incidit que _"la gastronomia és només un dels elements que ens ha de permetre tindre Marca Turística pròpia que beneficiarà tot el sector, que ajudarà a referenciar-nos millor, i recolzarà la qualitat que ofereix el sector i la nostra hostaleria"_.  
  
Prieto també ha aprofitat la seua intervenció per a agrair, tant a DestíSafor com al departament de Turisme, l'organització d'aquesta mostra gastronòmica i per incidir en allò que ha definit com _"un dels nostres millors valors"_.  
  
Per la seua banda, Sendra ha destacat la implicació de DestíSafor i ha remarcat que el fet que la fira se celebre al setembre _"ens ajuda a fidelitzar uns turistes que estan ara mateix a la nostra platja i que així podran conéixer com treballen els nostres bars i els nostres restaurants"_. Sobre la Marca Turística, la responsable de Turisme ha afirmat que _"amb la Marca Turística podrem treballar amb més recursos i que tot el treball de promoció que fem siga encara millor i tinga millonrs resultats"_.  
  
**Sobre Tasta Gandia**

  
És una mostra culinària on participen restaurants, professionals, productors i distribuïdors del menjar de la zona i es reivindica el valor dels productes de proximitat de la comarca amb diferents activitats.  
  
Les persones que s'animen a visitar-la podran gaudir de diferents estands amb plats tan típics com la fideuà, la cigaleta, l'espencat, les coques de dacsa, les croquetes casolanes, etc.  
  
A més, s'han preparat _showcookings_ amb demostracions culinàries en viu; tasts de vi, vermut i gintònic guiats per enòlegs experts i esmorzars populars.  
  
D'altra banda, hi haurà música en directe, a càrrec de diverses bandes locals i artistes destacats, i activitats lúdiques, jocs i entreteniments per als xiquets i xiquetes, que tenen el seu propi espai al 'Tasta Gandia'.  
  
**L'entrada al recinte és gratuïta** i, una vegada dins, cada persona pot comprar els plats, productes o participar en les degustacions que vulga a les diferents paradetes. Respecte als _showcookings_, la gent pot apuntar-se a la **[pàgina web de Visit Gandia](https://www.visitgandia.com/gnd/web_php/index.php?lang=1#carousel__slide0)**.

[Twittear](https://twitter.com/share)